15. 11. 96 De Europæiske Fællesskabers Tidende Nr. L 292/1 (Retsakter hvis offentliggørelse er obligatorisk) RÅDETS FORORDNING (EF) Nr. 2184/96 af 28. oktober 1996 om indførsel af ris fra Egypten RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Fællesskabet og Den Arabiske Republik Egypten har ved brevveksling aftalt, at den told, der anvendes ved indførsel fra Egypten af ris (KN-kode 1006) med oprindelse i dette land, beregnes i overensstemmelse med artikel 12 i Rådets forordning (EØF) nr. 1418/76 af 21. juni 1976 om den fælles markedsordning for ris ('), men at der fradrages et beløb svarende til 25 % af værdien af den pågældende told, og at den indrømmede nedsættelse ikke længere er betinget af, at Egypten opkræver afgift ved produktets udførsel; Rådets forordning (EØF) nr. 1250/77 af 17. maj 1977 om indførsel af ris fra Den Arabiske Republik Egypten (?) bør derfor ophæves — UDSTEDT FØLGENDE FORORDNING: Artikel 1 Den told, der opkræves ved indførsel fra Egypten af ris (KN-kode 1006) med oprindelse i dette land, beregnes i overensstemmelse med artikel 12 i forordning (EØF) nr. 1418/76, men der fradrages et beløb svarende til 25 % af værdien af den pågældende told, idet dette gælder for en årlig mængde på indtil 32 000 tons. Artikel 2 Gennemførelsesbestemmelserne til denne forordning, herunder eventuelle overvågningsforanstaltninger, ved- tages efter proceduren i artikel 27 i forordning (EØF) nr. 1418/76. Artikel 3 Forordning (EØF) nr. 1250/77 ophæves. Artikel 4 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. maj 1996. Denne forordning er bindende i alle enkeltheder og gælder umiddelbart i hver medlemsstat, Udfærdiget i Luxembourg, den 28. oktober 1996. ()) EFT nr. L 166 af 25. 6. 1976, s. 1. Forordningen er senest æn- dret ved forordning (EF) nr. 3072/95 (EFT nr. L 329 af 30. 12. 199$, s. 18). (?) EFT nr. L 146 af 14. 6. 1977, s. 9. På Rådets vegne D. SPRING Formand